stanford-oval/wikipedia huggingface dataset:
อดิศักดิ์ โภคกุลกานนท์

| อดิศักดิ์ โภคกุลกานนท์ม> ป.ช., ม.ว.ม..ข้อมูลส่วนบุคคล |
| --- | --- |
เกิด: 14 ตุลาคม พ.ศ. 2474 (92 ปี) จังหวัดอุบลราชธานี
พรรคการเมือง: ชาติไทย  กิจสังคม  ชาติพัฒนา  ไทยรักไทย  พลังประชาชน  เพื่อไทย   พลังประชารัฐ
คู่สมรส: เกศสุดา โภคกุลกานนท์

นายอดิศักดิ์ โภคกุลกานนท์ เป็นอดีตสมาชิกสภาผู้แทนราษฎร แบบบัญชีรายชื่อ สังกัดพรรคเพื่อไทย และเคยเป็นสมาชิกสภาผู้แทนราษฎรจังหวัดอุบลราชธานี 8 สมัย ได้รับเลือกตั้งครั้งแรกในการเลือกตั้ง พ.ศ. 2518
ประวัติ

นายอดิศักดิ์ โภคกุลกานนท์ เกิดเมื่อวันที่ 14 ตุลาคม พ.ศ. 2474 ที่ตำบลขุหลุ อำเภอตระการพืชผล จังหวัดอุบลราชธานี เป็นบุตรของนายลิบคือ กับนางพวง แซ่ก๊วย สำเร็จการศึกษาระดับปริญญาตรี วิทยาศาสตรบัณฑิต จากสถาบันราชภัฏอุบลราชธานี
ทางด้านครอบครัวได้สมรสกับ นาง เกศสุดา โภคกุลกานนท์ มีบุตรชายคือ นาย เชิดศักดิ์ โภคกุลกานนท์ ที่ปรึกษารัฐมนตรีว่าการกระทรวงศึกษาธิการ (พลตำรวจเอก เพิ่มพูน ชิดชอบ) อดีตผู้สมัครสมาชิกสภาผู้แทนราษฎรจังหวัดอุบลราชธานี เขต 7 (อำเภอโขงเจียม อำเภอตาลสุม อำเภอดอนมดแดง อำเภอเมืองอุบลราชธานี (เฉพาะตำบลกระโสบและตำบลกุดลาด) และอำเภอศรีเมืองใหม่ (ยกเว้นตำบลนาเลินและตำบลหนามแท่ง) และนายกองค์การบริหารส่วนจังหวัดอุบลราชธานี
การทำงาน

นายอดิศักดิ์ เคยเป็นกำนันตำบลขุหลุ อำเภอตระการพืชผล ตั้งแต่ปี พ.ศ. 2516 ต่อมาได้รับเลือกตั้งเป็นสมาชิกสภาผู้แทนราษฎร จังหวัดอุบลราชธานี ครั้งแรกในการเลือกตั้ง พ.ศ. 2518  สังกัดพรรคชาติไทยและได้รับเลือกตั้งต่อเนื่องมาหลายสมัย และหลายสังกัดพรรคการเมืองได้แก่ พรรคกิจสังคม พรรคชาติพัฒนา พรรคไทยรักไทย และพรรคพลังประชาชน ต่อมาในการเลือกตั้ง พ.ศ. 2554 ลงสมัครรับเลือกตั้งในสังกัดพรรคเพื่อไทย และได้รับเลือกตั้งเป็นสมาชิกสภาผู้แทนราษฎร แบบบัญชีรายชื่อ สังกัดพรรคเพื่อไทย นอกจากนั้นนายอดิศักดิ์ ยังเคยได้รับแต่งตั้งให้ดำรงตำแหน่งเลขานุการรัฐมนตรีประจำสำนักนายกรัฐมนตรี และที่ปรึกษารัฐมนตรีว่าการกระทรวงยุติธรรม ในปี พ.ศ. 2548
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 95
กระทั่ง พ.ศ. 2561 นายอดิศักดิ์ได้ย้ายมาร่วมงานกับ พรรคพลังประชารัฐ พร้อมกับนาย สุพล ฟองงาม อดีตเลขาธิการ พรรคเพื่อไทย และนาย เชิดศักดิ์ โภคกุลกานนท์ ผู้เป็นบุตรชายของนายอดิศักดิ์ และในปี 2562 เขาลงสมัครรับเลือกตั้ง ส.ส.แบบบัญชีรายชื่อ สังกัดพรรคพลังประชารัฐ ลำดับที่ 38 แต่ไม่ได้รับเลือกตั้ง
เครื่องราชอิสริยาภรณ์

พ.ศ. 2544 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2538 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
อันวาร์ ราจาบอฟ

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  Анвар Ражабов
วันเกิด:   (1988-01-23) 23 มกราคม ค.ศ. 1988 (36 ปี)
สถานที่เกิด:  อุซเบกิสถาน
ส่วนสูง:  1.86 m (6 ft 1 in)
ตำแหน่ง:  กองหน้า
ข้อมูลสโมสร
สโมสรปัจจุบัน:  บุรีรัมย์ ยูไนเต็ด
หมายเลข:  10
สโมสรอาชีพ*
| ปี |  ทีม |  ลงเล่น |  (ประตู) |
| 2006–2007 |  FJ Buxoro |   |   |
| 2008–2012 |  บุนยอดกอร์ |  29 |  (7) |
| 2012– |  บุรีรัมย์ ยูไนเต็ด |  1 |  (0) |
ทีมชาติ‡
| 2009 |  อุซเบกิสถาน 20 ปี |  11 |  (4) |
| 2009 |  อุซเบกิสถาน 21 ปี |  14 |  (6) |
| 2011–ปัจจุบัน |  อุซเบกิสถาน |  2 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 7 July 2012 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 7 July 2011
อันวาร์ ราจาบอฟ (uz: Анвар Ражабов) เกิดเมื่อวันที่ 23 มกราคม ค.ศ. 1988 เป็นนักฟุตบอลชาว อุซเบกิสถาน เล่นในตำแหน่ง กองหน้า ปัจจุบันเล่นให้กับ สโมสรฟุตบอลบุรีรัมย์ ยูไนเต็ด ใน ไทยพรีเมียร์ลีก ลีกฟุตบอลชั้นสูงสุดของ ประเทศไทย
ราจาฟบอฟ เคยเล่นให้กับ สโมสรฟุตบอลบุนยอดกอร์ สโมสรฟุตบอลชื่อดังใน ประเทศอุซเบกิสถาน ในศึก เอเอฟซีแชมเปียนส์ลีก ในปี ค.ศ. 2008 ในรอบแบ่งกลุ่ม.
สิทธิของกลุ่มบุคคลที่มีความหลากหลายทางเพศในประเทศญี่ปุ่น
ตารางสรุป

| --- | --- |
กิจกรรมทางเพศเดียวกันถูกกฎหมาย:  (ตั้งแต่ ค.ศ. 1882)
อายุที่ยอมให้ร่วมประเวณีได้อย่างเท่าเทียม (16):  (ตั้งแต่ ค.ศ. 1882)
กฎหมายต่อต้านการเลือกปฏิบัติในที่ทำงาน: / (ใน โตเกียว, จังหวัดอิบารากิ และจังหวัดอากิตะ)
กฎหมายต่อต้านการเลือกปฏิบัติในการเลือกซื้อสินค้าและบริการ: / (ในโตเกียวและจังหวัดอิบารากิ)
กฎหมายต่อต้านการเลือกปฏิบัติในทุกด้าน (รวมถึงการเลือกปฏิบัติทางอ้อม ประทุษวาจา): / (ในโตเกียวและจังหวัดอิบารากิ)
การสมรสเพศเดียวกัน:  (ศาลล่างพิพากษาว่าการห้ามไม่ให้สมรสเพศเดียวกันขัดต่อรัฐธรรมนูญ)
การยอมรับคู่รักเพศเดียวกัน:  (บางเขตพื้นที่มอบ "ใบประกาศความสัมพันธ์" เชิงสัญลักษณ์โดยถือว่าเป็นการยอมรับ หลายเขตพื้นที่กำลังพิจารณาใช้มาตรการนี้)
การรับบุตรบุญธรรมโดยคู่รักเพศเดียวกัน:  (บางเขตพื้นที่มอบ "ใบประกาศความสัมพันธ์" รวมถึงการพิสูจน์บุตรทางสายเลือดของหนึ่งในคู่รัก หลายเขตพื้นที่กำลังพิจารณาใช้มาตรการนี้)
การรับบุตรบุญธรรมร่วมโดยคู่รักเพศเดียวกัน: 
เลสเบียน, เกย์ และไบเซ็กชวลสามารถรับราชการทหารได้: 
สิทธิในการเปลี่ยนเพศทางกฎหมาย:  (ตั้งแต่ 2004 ภายใต้ข้อจำกัด: ต้องผ่านการผ่าตัดแปลงเพศและการทำหมัน ต้องเป็นโสด และไม่มีบุตรอายุต่ำกว่า 20 ปี)
การห้ามไม่ให้ผู้เยาว์เข้ารับการบำบัดแก้เพศวิถี: 
การทําเด็กหลอดแก้วสำหรับคู่รักเลสเบียน: 
การอุ้มบุญเชิงพาณิชย์ (commercial surrogacy) สำหรับคู่รักเกย์:  (ห้ามไม่ว่าจะมีเพศวิถีใด)
การอนุญาตให้ผู้ชายที่ร่วมเพศกับผู้ชายสามารถบริจาคเลือด: / (เมื่อผ่านมาแล้วเกิน 6 เดือน)
หลวงพ่อขาว (วัดนครธรรม)

หลวงพ่อขาว หรือ หลวงพ่อปูน เป็นพระพุทธรูปปูนปั้นปางสมาธิ ประดิษฐานในวัดนครธรรม จังหวัดสระแก้ว เป็นพระศักดิ์สิทธิ์คู่บ้านคู่เมืองของชาวอำเภอวัฒนานคร จังหวัดสระแก้ว   หลวงพ่อขาวเป็นพระพุทธรูปปางสดุ้งมาร  หน้าตัก 130.9 เซนติเมตรซึ่งที่ท้องมีเพชร  ทองคำ เงิน บรรจุไว้   ชาวบ้านในสมัยก่อนเรียกหลวงพ่อขาว ว่า หลวงพ่อปูน สมัยก่อนหลวงพ่อขาวประดิษฐ์สัญฐานอยู่ที่วัดบ้านจิก ในกาลต่มาชาวบ้านสระลพได้บูรณะวัดนครธรรม  ในปี 2430 หลังจากนั้นได้สร้างอุโบสถ 1 หลังแต่ไม่มีพระประธานในอุโบสถ เจ้าอาวาสในขณะนั้นได้เชิญหลวงพ่อขาวจากวัดร้างบ้านจิก มาอยู่ที่วัดนครธรรม  ในขณะเคลื่อนย้ายมีเหตุการณ์อันน่าอัศจรรย์ เกิดขึ้น  พระภิกษุสงฆ์ และชาวบ้านได้เห็นน้ำพระเนตรของหลวงพ่อขางไหลออกมา จนเห็นได้เด่นชัด พร้อมมีฝนโปรยปรายตกลงมาอย่างหนัก  แต่ไม่มีเมฆฝนตั้งเค้ามาก่อนเลยตั้งแต่เริ่มเคลื่อนย้ายมาจากวัดบ้านจิกตลอดทางจนถึงวัดนครธรรม  ชาวบ้านเชื่อกันว่าเป็นนิมิตหมายอันดี  พระพุทธรูปองค์นี้จะนำความผาสุกร่มเย็นมาสู่หมู่บ้านของตน  ต่อมาได้สร้างอุโบสถหลังใหม่ขึ้น  ซึ่งพระประธานอุโบสถหลังใหม่นี้  จำลองมาจากพระประธานในอุโบสถวัดไร่ขิง  ส่วนอุโบสถหลังเดิมเรียกว่า วิหารหลวงพ่อขาว  และเป็นที่ประดิษฐานหลวงพ่อขาว  รอยพระพุทธบาทจำลอง  หลวงพ่อขาวจำลอง  เพื่อให้ประชาชนได้เคารพกราบไว้บูชาจนถึงทุกวันนี้ ปัจจุบันหลวงพ่อขาวประดิษฐานอยู่ที่วัดนครธรรม  อำเภอวัฒนานคร  จังหวัดสระแก้ว  และยังเป็นพระพุทธรูปประจำอำเภอวัฒนานครอีกด้วย
หลวงพ่อกลั่น ธมฺมโชติ

| พระอุปัชฌาย์กลั่น ธมฺมโชติ (กลั่น ธมฺมโชติ) |
| --- | --- |

ชื่ออื่น: หลวงพ่อกลั่น
ส่วนบุคคล
เกิด: พ.ศ. 2390 (87 ปี)
มรณภาพ: พ.ศ. 2477
นิกาย: มหานิกาย
ตำแหน่งชั้นสูง
ที่อยู่: วัดพระญาติการาม จังหวัดพระนครศรีอยุธยา
อุปสมบท: พ.ศ. 2417
พรรษา: 60
ตำแหน่ง: เจ้าอาวาสวัดพระญาติการาม
หลวงพ่อกลั่น ธมฺมโชติ ท่านเกิดเมื่อปี พ.ศ. 2390 ตรงกับปลายรัชสมัยพระบาทสมเด็จพระนั่งเกล้าเจ้าอยู่หัว ณ  ตำบลอรัญญิก อำเภอนครหลวง จังหวัดพระนครศรีอยุธยา ครอบครัวหนึ่งซึ่งมีฐานะยากจนได้ให้กำเนิดเด็กชายผู้มีบุญมาเกิด นามว่า "กลั่น" ในสมัยเด็ก ท่านต้องช่วยพ่อแม่ทำงานตามลำพัง และเพียงลำพังคนเดียว ทำให้ท่านเป็นคนเข้มแข็งเด็ดเดี่ยว จนกระทั่งเมื่อมีอายุได้ 27 ปี  ท่านได้อุปสมบท ณ วัดโลกยสุธาศาลาปูน โดยมี พระญาณไตรโลก (สอาด) ต่อมาเป็นพระธรรมราชานุวัตร (อาจ) เจ้าคณะใหญ่อยุธยา เป็นพระอุปัชฌายะ พระครูกุศลธรรมธาดา วัดขุนยวน (วัดพรหมนิวาส) กับ พระอธิการชื่น วัดพระญาติฯ เป็นคู่สวด ได้ฉายาว่า ธมฺมโชติ แปลว่า เป็นผู้สว่างในทางธรรม หลังจากนั้นท่านได้จำพรรษาอยู่ที่วัดประดู่ทรงธรรม ท่านได้ศึกษาพระธรรมวินัย และ เรียนรู้วิชาอาคม จนแตกฉาน เมื่อฝึกฝนวิชาต่าง ๆ จนเชี่ยวชาญแล้ว จึงได้ออกธุดงค์ไปทั่วป่าเขาลำเนาไพรเผชิญสัตว์ร้ายนานา จากออกธุดงค์ มาถึงวัดพระญาติการามในเวลาค่ำ ท่านพิจารณาว่า วัดนี้เงียบสงบดี เหมาะแก่การบำเพ็ญสมณธรรม สามารถเจริญสมาธิและปฏิบัติวิปัสสนากรรมฐานได้สะดวก ท่านจึงได้ปักกลดพักอยู่ที่บริเวณวัดในคืนนั้น หลวงพ่อกลั่นท่านยังมีวิชาลูกเบา หรือวิชาชาตรี ซึ่งเป็นวิชาอยู่ยงคงกระพันวิชาหนึ่งขอท่าน  อำนาจจิตของหลวงพ่อกลั่นนั้นมากมาย เรื่องนี้หลวงพ่ออั้นอุปัฏฐาก หลวงพ่อกลั่นได้เล่าให้ลูกศิษย์ฟังถึงครั้งที่เรียนวิปัสสนากรรมฐานกับหลวงพ่อกลั่นว่า ขณะที่เรียนกรรมฐานนั้นหลวงพ่อกลั่นได้ให้หลวงพ่ออั้นไปนั่งปฏิบัติในโบสถ์ หลวงพ่อท่านมีพระปฏิปทาที่ดี ท่านถึงแก่มรณภาพเมื่อปี พ.ศ. 2477
สิทธิชนพื้นเมือง

สิทธิชนพื้นเมือง (Indigenous Rights) หมายถึงสิทธิของกลุ่มชนซึ่งเป็นชนพื้นเมืองอยู่แต่ดั้งเดิมมาก่อนที่ประชาชนซึ่งเป็นชนส่วนใหญ่ในปัจจุบันจะอพยพมาตั้งถิ่นฐานหรือทำการรุกรานจับจองเป็นอาณานิคม เช่น ชาวอเมริกันพื้นเมือง (อินเดียนแดง) เผ่าต่าง ๆ ในอเมริกา ชาวอะบอริจินในออสเตรเลีย ชาวมาวรีในนิวซีแลนด์ เป็นต้น โดยที่คำว่าชนพื้นเมือง หมายถึงกลุ่มชนซึ่งอาศัยอยู่ในพื้นที่ก่อนการก่อตั้งอาณานิคมหรือรัฐชาติและมีระบบการเมืองและวัฒนธรรมต่างไปจากการเมืองและวัฒนธรรมหลักของรัฐซึ่งพื้นที่ของชนพื้นเมืองนั้นตั้งอยู่
หลักเกณฑ์ที่สหประชาชาติใช้ในการพิจารณาชนพื้นเมือง คือ (อ้างอิงจาก สำนักงานข้าหลวงใหญ่เพื่อสิทธิมนุษยชนแห่งสหประชาชาติ)
กลุ่มคนที่อาศัยอยู่ในพื้นที่ก่อนการมาถึงของผู้มีวัฒนธรรมหรือเชื้อชาติที่แตกต่าง
กลุ่มคนที่แยกตัวโดดเดี่ยวจากวัฒนธรรมหลักรายรอบและรักษาเอกลักษณ์ทางวัฒนธรรมของตนไว้ได้
กลุ่มคนที่ถูกแบ่งแยกแม้จะไม่เป็นทางการด้วยชาติ สังคม วัฒนธรรมที่แตกต่างออกไปด้วยโครงสร้างของรัฐ
อรรถาธิบาย

สิทธิชนพื้นเมืองนั้นนอกจากจะระบุอยู่ในสิทธิมนุษยชนพื้นฐานแล้ว ยังรวมถึงสิทธิในการครอบครองดินแดนดั้งเดิม สิทธิในการรักษาภาษา วัฒนธรรม และศาสนาซึ่งถือว่าเป็นส่วนหนึ่งของอัตลักษณ์ความเป็นชนพื้นเมืองไว้ โดยรัฐจะต้องให้การคุ้มครองหรือให้อิสระสำหรับชนพื้นเมืองในการตัดสินใจเลือกอัตลักษณ์ของตนเองโดยไม่พยายามกลืนกินทางวัฒนธรรมหรือพยายามกำจัดให้หมดไป รวมถึงการป้องกันผลกระทบทางอ้อมอันส่งผลต่อการดำรงชีวิตของชนพื้นเมือง เช่น การพัฒนาอุตสาหกรรมที่ส่งผลต่อสิ่งแวดล้อมในดินแดนของชนพื้นเมือง รวมไปจนถึงวาทกรรมการ “พัฒนา” ในมิติอื่น ๆ ที่หลายครั้งมองผู้คนเป็นอุปสรรคในกระบวนการพัฒนา รวมถึงการพัฒนาที่ทำให้อัตลักษณ์ของชนพื้นเมืองถูกดูดกลืน หรือหลอมรวมกับวัฒนธรรมและความเจริญชุดใหม่ อันเป็นผลจากการพัฒนาโดยคนภายนอก
ปัจจุบันสิทธิชนพื้นเมืองได้รับการรับรองและอาศัยปฏิญญาสหประชาชาติว่าด้วยสิทธิของชนพื้นเมือง ค.ศ. 2007 เป็นหลัก กฎหมายเกี่ยวกับชนพื้นเมืองของรัฐที่ลงนามรับรองต้องปรับให้สอดคล้องกับบทบัญญัติในปฏิญญา (สหประชาชาติ) แต่ในสภาพความเป็นจริงนั้นชนพื้นเมืองในหลาย ๆ ที่ อาทิ พม่า ก็ยังคงได้รับผลกระทบจากการกดขี่ และใช้ความรุนแรงจากรัฐในการปราบปราม ฉะนั้นปัญหาสำคัญ ณ เวลานี้จึงอยู่ที่การทำให้สิทธิชนพื้นเมืองเหล่านี้ได้รับการรับรองเป็นพลเมืองที่สมบูรณ์ของประเทศ มีสิทธิในการเลือกตั้ง ได้รับความคุ้มครองตามกฎหมาย และได้รับการปฏิบัติให้เป็นสากลเฉกเช่นเดียวกันกับสิทธิมนุษยชน
ตัวอย่างการนำไปใช้ในประเทศไทย

ประเทศไทยยังไม่มีการรับรองสิทธิของชนพื้นเมืองใด ๆ แม้จะมีชนพื้นเมืองอยู่มากก็ตาม เช่น ชนชาวมอเก็นหรือชาวเล (Morken), ชาวซาไกหรือสินอย (Sakai, Senoi), ชนชาวชอง (Chong), ชนชาวเซมังหรือเงาะป่า (Semang), ชาวลัวะ (Lua), ชาวไทเขิน (Tai Kheun), ชาวมลาบรีหรือผีตองเหลือง (Mlabri), ชาวกะเหรี่ยง, ชาวไทยเบิ้ง, ชาวไทยเชื้อสายมลายู เป็นต้น
ปัญหาชนพื้นเมืองและชนกลุ่มน้อยในประเทศไทยที่ปรากฏชัด เช่น ปัญหาที่เกิดกับกลุ่มม้งและชาวกะเหรี่ยงในภาคเหนือ ซึ่งมีจำนวนหลายแสนคนที่ถูกละเลย และได้รับการปฏิบัติที่เลวร้ายจากเจ้าหน้าที่รัฐทั้งจากส่วนกลาง และเจ้าหน้าที่ปกครองในพื้นที่มาโดยตลอด ทั้งนี้เพราะพวกเขาถูกมองว่ามิใช่ชนพื้นเมืองของไทย หากแต่เป็น “ผู้อพยพ” ที่ลี้ภัยการเมือง หรือ หลบหนีมาจากประเทศเพื่อนบ้านเข้ามาอาศัยอยู่ในบริเวณประเทศไทยเท่านั้น ฉะนั้นชนกลุ่มน้อย (ที่มีมาก) เหล่านี้จึงไม่ได้มีมีสถานะเป็นพลเมืองไทย และเป็นเหตุให้ถูกปฏิบัติด้วยการแบ่งแยกและกีดกัน โดยเฉพาะการได้รับสวัสดิการขั้นพื้นฐานมาโดยตลอด  เช่น การให้บุตรหลานได้รับการเล่าเรียนในโรงเรียนปกติเฉกเช่นเดียวกับเด็กคนอื่น ๆ ที่มีสถานะเป็นพลเมืองไทย เป็นต้น
ชนพื้นเมืองในแทบทุกประเทศทั่วโลกมักกลายเป็นชนกลุ่มน้อยในปัจจุบันของประเทศนั้น ความเป็นชนกลุ่มน้อยมักจะทำให้เป็นผู้ด้อยสิทธิ แม้ว่า “สิทธิมนุษยชน” ที่เป็น “สิทธิทางศีลธรรม” (Moral Rights) จะได้รับการรับรองในฐานะที่เป็นสิทธิทางธรรมชาติหรือสิทธิขั้นพื้นฐานของมนุษย์ แต่ “สิทธิทางกฎหมาย” (Legal Rights) อาจไม่ได้รับการคุ้มครองเสมอไป เช่น กำหนดกติกาในทางกฎหมายอันจะทำให้ชนพื้นเมืองเดิมตามตะเข็บชายแดนไม่อาจมีสัญชาติหรือมีภูมิลำเนาในประเทศ หรือไม่มีสิทธิเลือกตั้ง หรือไม่สามารมีตัวแทนในระบบการเมือง ในประเด็นนี้เอง ประเทศไทยควรทบทวนการกำหนดสถานภาพในทางกฎหมายของบุคคล และตรวจสอบว่าได้สร้างอุปสรรคในการให้สัญชาติหรือภูมิลำเนา และสิทธิตามกระบวนการทางการเมืองแก่ชนพื้นเมืองอย่างไม่เป็นธรรมหรือไม่
สามราชอาณาจักรเกาหลี

สำหรับความหมายอื่น ดูที่ สามก๊ก (แก้ความกำกวม)
| --- | --- |
สามราชอาณาจักรเกาหลี
แผนที่ราชอาณาจักรทั้งสามบนคาบสมุทรเกาหลี ณ ปลายคริสต์ศตวรรษที่ 5
ชื่อเกาหลี
ฮุนมินจ็องอึม: 삼국시대
ฮันจา: 三國時代
อาร์อาร์: Samguk-sidae 
เอ็มอาร์: Samguk-sidae 
ชื่ออื่น
ฮุนมินจ็องอึม: 삼국시기
ฮันจา: 三國時期
อาร์อาร์: Samguk-sigi 
เอ็มอาร์: Samguk-sigi 
ราชอาณาจักรทั้งสาม ในประวัติศาสตร์เกาหลี หมายถึงจักรวรรดิโคกูรยอ, แพ็กเจ และชิลลา ซึ่งปกครองคาบสมุทรเกาหลี และบางส่วนของจีน ตั้งแต่ศตวรรษที่ 1 ก่อนคริสตกาล จนถึงคริสต์ศตวรรษที่ 7 ในช่วงหนึ่งศตวรรษก่อนคริสต์ศักราช คาบสมุทรเกาหลีทั้งหมดและดินแดนส่วนใหญ่ของประเทศจีนอยู่ภายใต้การปกครองของสามอาณาจักร คือ โคกูรยอ แพ็กเจ และชิลลา นับเป็นอาณาจักรที่มีอำนาจสูงสุดในแถบนั้น เป็นที่รู้จักกันว่า ยุคแห่งสามอาณาจักรใหญ่ ระหว่าง 57 ปีก่อนคริสตกาล ถึงปี ค.ศ. 668 โดยอาณาจักรชิลลา มีชัยชนะต่ออาณาจักรแพ็กเจและจักรวรรดิโคกูรยอ จึงผนวกรวมดินแดนให้เป็นหนึ่งเดียวนับแต่นั้นมา
จักรวรรดิโคกูรยอ

บทความหลัก: อาณาจักรโคกูรยอ
จักรวรรดิโคกูรยอ (เกาหลี: 고구려, ฮันจา: 高句麗, MC: Goguryeo, MR: Koguryŏ, เสียงอ่าน:: [koɡuɾjʌ]; 37 ปีก่อนค.ศ. - ค.ศ. 668) เป็นจักรวรรดิเกาหลีโบราณ ปัจจุบัน ดินแดนส่วนใหญ่อยู่ใน เกาหลีเหนือ และคาบสมุทรเหลียวตงของ จีน จักรวรรดินี้ถูกสถาปนาโดย จักรพรรดิดงเมียงยอง ราชวงศ์นี้มีอาณาเขตตั้งแต่เกาหลีเหนือปัจจุบันแมนจูเรียถึงรัสเซียบางส่วนเป็นราชวงศ์แรก ที่ถูกบันทึกหลักฐานราชวงศ์นี้มีจักรพรรดิที่เป็นมหาราชองค์แรกของเกาหลีคือ พระมหาจักรพรรดิกวางแกโตมหาราช จักรพรดิองค์ที่ 19 ของราชวงศ์ทรงเก่งทั้งเรื่องรบและเรื่องรักทรงขยายพระราชอาณาเขตออกไปอย่างกว้างขวางต่อมาจักรวรรดินี้เริ่มมีปัญหารบรากับอาณาจักรแพ็กเจและอาณาจักรชิลลา ในสมัยราชวงศ์ถัง (618-907) ในขณะนั้นตรงกับรัชสมัยจักรพรรดิถังเกาจง (หลี่จื้อ) จักรพรรดิองค์ที่ 3 ประมาณปี ค.ศ. 660 ต่อมาสมัยจักรพรรดิองค์ที่ 28 ของราชวงศ์ก็ถูกพวกชิลลาตีแตกและรวบรวมเป็นส่วนหนึ่งของอาณาจักรทำให้จักรวรรดิโคกูรยอที่ปกครองมายาวนานกว่า 700 ปีก็สิ้นสุดลง
อาณาจักรแพ็กเจ

บทความหลัก: อาณาจักรแพ็กเจ
อาณาจักรแพ็กเจ (เกาหลี:백제, ฮันจา: 百濟; 18 ปีก่อนค.ศ. - ค.ศ. 660) สถาปนาขึ้นโดยพระเจ้าอนจอพระราชโอรสองค์เล็กในจักรพรรดิดงเมียงยองในพุทธศตวรรษที่ 13 เมื่อจักรวรรดิโคกูรยอพยายามจะกลืนอำนาจของอาณาจักรพูยอ พระเจ้าอนจอได้นำกำลังคนกลุ่มหนึ่งแยกตัวออกมาจากจักรวรรดิโคกูรยอลงมาทางทิศตะวันตกเฉียงใต้ ซึ่งเป็นเขตอิทธิพลอำนาจของอาณาจักรมาฮัน โดยข้ามแม่น้ำฮันมา เลือกชัยภูมิอยู่ใกล้ๆกับที่เป็นโซล เมืองหลวงของเกาหลีใต้ในปัจจุบัน เพื่อตั้งเมืองใหม่ชื่อ วิเรซอง แล้วสถาปนาเป็นอาณาจักรซิปเจหลังสิ้นรัชกาลของพระองค์มีกษัตริย์ปกครองต่อมาอีกหลายพระองค์ จนถึงกษัตริย์รัชกาลที่ 31 ซึ่งเป็นรัชกาลสุดท้ายคือพระเจ้าอึยจา ก็พ่ายแพ้แก่กองทัพพันธมิตรซึ่งประกอบด้วยกองทัพชิลลาและกองทัพถังของจีนในปี ค.ศ. 660 (พ.ศ. 1203) ทำให้อาณาจักรแพ็กเจที่ปกครองมานานถึง 678 ปีก็ถึงกาลอวสาน
อาณาจักรชิลลา

บทความหลัก: อาณาจักรชิลลา
อาณาจักรชิลลา (เกาหลี: 신라; ฮันจา: 新羅, 57 ปีก่อนคริสต์ศักราช — ค.ศ. 935) เป็นหนึ่งในอาณาจักรยุคสามก๊กแห่งเกาหลีสถาปนาโดยพระเจ้าฮยอกกอเซเมื่อ 57 ปีก่อนคริสตกาล (พ.ศ. 486) ซึ่งอาณาจักรชิลลาเกิดจากการรวมตัวกันของอาณาจักรจินฮันกับชนเผ่าต่าง ๆ ทำให้อาณาจักรเติบโตขึ้นแล้วเปลี่ยนชื่อเป็นอาณาจักรชิลลา อาณาจักรชิลลาต้องทำสงครามกับอีก 3 อาณาจักรใหญ่คือจักรวรรดิโคกูรยอ อาณาจักรแพ็กเจ และอาณาจักรคายา อยู่นานกว่า 500—600 ปีก่อนที่พระเจ้ามุนมูกษัตริย์องค์ที่ 30 แห่งอาณาจักรชิลลาซึ่งครองราชย์ระหว่าง ค.ศ. 661—681 จะสามารถรวบรวมแผ่นดินได้สำเร็จด้วยการกลืนโคกูรยอและแพ็กเจเข้าเป็นส่วนหนึ่งของชิลลาก่อนที่จะถูกโค่นอำนาจลงในปี ค.ศ. 935
อันริ คัตสึ

| อันริ คัตสึ |
| --- | --- |
勝 杏里
เกิด:  (1977-07-03) 3 กรกฎาคม ค.ศ. 1977 (47 ปี) โตเกียว ประเทศญี่ปุ่น
อาชีพ: นักพากย์
องค์การ: เค็นโปรดักชัน
ส่วนสูง: 177 ซม.
อันริ คัตสึ (勝 杏里, 3 กรกฎาคม 1977 -) เป็น นักพากย์ชายชาวญี่ปุ่น เกิดที่เมืองโยโกฮามะ จังหวัดคานางาวะ เกิดที่เขตโอตะ โตเกียว สังกัดเค็นโปรดักชัน
ผลงานพากย์

โทคิเมคิเมโมเรียล โอนลีเลิฟ (สึซึกิ อิตตะ)
เลมีเซราบล์ โชโจะโกแซต (มาริอุส)
อินเดกซ์ คัมภีร์คาถาต้องห้าม (ทสึจิมิกาโดะ มิโตฮารุ)
ดันบอลเซ็นกิ หุ่นจิ๋วประจัญบาน (เซ็นโด ไดกิ)
พิชิตรัก พิทักษ์โลก (โทโนมาจิ ฮิโรโตะ)
ศึกเดือด 5 วิพลิกชะตา (ซารุวาตาริ ซาโตรุ)
สโลว์ลูป (โยชินางะ เรียวตะ)
สโมสรฟุตบอลสมุทรปราการ ยูไนเต็ด

ระวังสับสนกับ สโมสรฟุตบอลจังหวัดสมุทรปราการ หรือ สโมสรฟุตบอลไทยซัมมิท
สโมสรฟุตบอลสมุทรปราการ ยูไนเต็ด เป็นสโมสรฟุตบอลในประเทศไทย ก่อตั้งขึ้นเมื่อปี พ.ศ. 2553 ตั้งอยู่ที่ตำบลบางปูใหม่ อำเภอเมืองสมุทรปราการ จังหวัดสมุทรปราการ ปัจจุบันลงแข่งขันในระดับไทยแลนด์ อเมเจอร์ลีก
โดยสโมสรเข้ามาสู่การแข่งขันในฟุตบอลลีกอาชีพ จากการรับช่วงสิทธิในการลงแข่งขันต่อจากสโมสรไทยซัมมิท สมุทรปราการที่ยุบทีมไปและได้คืนสิทธิให้กับสมาคมกีฬาจังหวัดสมุทรปราการ ก่อนที่ในเวลาต่อมาสมาคมกีฬาจังหวัดสมุทรปราการจะมอบสิทธิในการลงแข่งขันในลีกภูมิภาค ดิวิชัน 2 ต่อให้กับสโมสรฟุตบอลสมุทรปราการ ยูไนเต็ด
ฤดูกาล 2558 สโมสรฟุตบอลสมุทรปราการ ยูไนเต็ด ประกาศขอพักทีมเป็นเวลา 1 ฤดูกาล ก่อนจะกลับมาส่งทีมลงแข่งขันอีกครั้งใน ฤดูกาล 2559
ประวัติ

สโมสรฟุตบอลสมุทรปราการ ยูไนเต็ด ก่อตั้งขึ้นในปี พ.ศ. 2554 โดยนายสายันห์ แสงวงค์ และได้รับสิทธิในการลงแข่งขันในลีกภูมิภาค ดิวิชัน 2 ต่อจากสโมสรฟุตบอลไทยซัมมิทที่ยุบสโมสรไปก่อนหน้านี้
ฤดูกาล 2554 สมุทรปราการ ยูไนเต็ด ลงแข่งขันในลีกภูมิภาค ดิวิชัน 2 เป็นครั้งแรก ในโซนกรุงเทพฯและปริมณฑล โดยมี วันชัย แหยมสลำ เป็นผู้ฝึกสอนคนแรก และใช้ผู้เล่นผสมผสานกันระหว่างผู้เล่นของสโมสรไทยซัมมิท สมุทรปราการที่ยุบทีมไป รวมกับผู้เล่นที่ไม่อยู่ในแผนการทำทีมของสโมสรสมุทรปราการ เอฟซี
โดยสโมสรลงแข่งขันอย่างเป็นทางการเป็นนัดแรกเมื่อวันที่ 26 กุมภาพันธ์ พ.ศ. 2554 ในการแข่งขันลีกภูมิภาค ดิวิชัน 2 นัดที่บุกไปชนะสโมสรฟุตบอลราชวิถี 0–1 ที่สนามกีฬาการเคหะแห่งชาติ คลองจั่น และจัดว่ามีผลงานโดยรวมที่ดีในฤดูกาลแรกที่เข้าร่วมการแข่งขัน โดยสโมสรมีลุ้นทำอันดับเพื่อไปเล่นในรอบแชมป์เปียนส์ลีก แต่กลับพบกับความผิดหวังเมื่อจบฤดูกาลด้วยอันดับที่ 3 ในโซนกรุงเทพฯและปริมณฑล ต้องพลาดโอกาสไปอย่างน่าเสียดาย
นอกจากนี้สโมสรยังได้ลงเล่นในฟุตบอลถ้วยไทยเอฟเอคัพและไทยลีกคัพเป็นปีแรก โดยในการแข่งขันเอฟเอคัพ สโมสรสามารถเอาชนะสระแก้ว ซิตี้ และศุลกากร ได้ในรอบแรกและรอบที่สอง จนมาถึงรอบที่สามที่พบกับเมืองทอง ยูไนเต็ด สโมสรพบกับความพ่ายแพ้ไปอย่างขาดลอยถึง 9–0 และตกรอบไปในที่สุด ส่วนในการแข่งขันโตโยต้า ลีกคัพ 2554 สโมสรตกรอบคัดเลือก รอบแรก โดยแพ้ให้กับสโมสรมหาวิทยาลัยเกษมบัณฑิต
ทำเนียบผู้ฝึกสอน

| ชื่อ | สัญชาติ | ตั้งแต่ | ถึง |
| --- | --- | --- | --- |
| วันชัย แหยมสลำ | ไทย  | มกราคม 2554 | มีนาคม 2556 |
| นาวิน คงทรัพย์  (ชั่วคราว) | ไทย  | มีนาคม 2556 | พฤษภาคม 2556 |
| ธนบูรณ์ คณะโต | ไทย  | มิถุนายน 2556 | พฤศจิกายน 2557 |
| ไพโรจน์ สง่าพล | ไทย  | มกราคม 2559 | ธันวาคม 2559 |
| รชานนท์ สารสิน | ไทย  | ธันวาคม 2559 | พฤษภาคม 2560 |
| นาวิน คงทรัพย์ | ไทย  | พฤษภาคม 2560 | ปัจจุบัน |
ผลงานของสโมสร

เอไอเอสลีก ดิวิชั่น 2 ฤดูกาล 2559 : อันดับที่ 5 โซนกรุงเทพตะวันออก
ไทยลีก 4 ฤดูกาล 2560 : อันดับที่ 11 โซนกรุงเทพและปริมณฑล (พักทีม)
ไทยแลนด์ อเมเจอร์ลีก ฤดูกาล 2562 : โซนปริมณฑล รอบคัดเลือก กลุ่มบี 1 อันดับ 2 (ไม่ผ่านเข้าสู่รอบมินิลีก)
ไทยแลนด์ อเมเจอร์ลีก ฤดูกาล 2565 : โซนกรุงเทพมหานคร อันดับ 3 มินิลีก กลุ่มซี
แหล่งข้อมูลอื่น

สโมสรฟุตบอลสมุทรปราการ ยูไนเต็ด ที่เฟซบุ๊ก
อเมทริน

อเมทริน (ametrine) เป็นแร่รัตนชาติที่มีสีม่วงปนเหลือง โดยมีส่วนผสมของควอตซ์ และเกิดจากการผสมของแอเมทิสต์ และซิทริน
เชื่อกันว่าอมิทรินพบครั้งแรกในทวีปยุโรป โดยเป็นของขวัญที่ราชินีสเปนได้รับ
อเมทริน (Ametrine) เป็นหินที่มีสีม่วงปนเหลือง เป็นหินที่ช่วยปรับสมดุลการโน้มน้าว ปรับตัวเข้าหากัน ขจัดความขัดแย้ง ปรับสมดุลชองจิตใจ ผู้อยู่รอบข้าง เสริมความเจริญรุ่งเรืองมั่งคั่ง เหมาะกับคนที่พักฟื้นจากการเจ็บป่วยหรืออุบัติเหตุ จะทำงานรวมกับจิตใจ ในการกระตุ้นให้ร่างกายแข็งแรง ช่วยให้รู้สึกผ่อนคลาย ชำระล้างพลังลบ และกำจัดความมีอคติช่วยเสริมสร้างความสมดุล และลบล้างความขัดแย้งระหว่างผู้คน นอกจากนั้น ยังเสริมสร้างความมั่งคั่งร่ำรวย ให้กับผู้สวมใส่ ช่วยให้ผู้ป่วยที่เจ็บไข้หรือได้รับอุบัติเหตุฟื้นตัวได้เร็วขึ้น โดยทำงานร่วมกับจิตใจ และกระตุ้นให้ร่างกายแข็งแรงขึ้น
ด้านร่างกาย เหมาะกับผู้ที่อยู่ในระยะพักฟื้นจากการเจ็บป่วย หรือจากอุบัติเหตุ ต้องใช้เวลานาน กว่าร่างกายจะแข็งแรง และต้องใช้เวลาทำใจกับการที่สภาพร่างกายบอบช้ำ ไม่สามารถทำอะไรได้ อย่างที่เคยทำ อเมทริน จะทำงานร่วมกับจิตใจ ในการกระตุ้นให้ร่างกาย แข็งแรงเร็วขึ้น
ด้านจิตใจ ขณะที่เกิดความขัดแย้งขึ้นในวงงาน หรืออยู่ในสถานที่ที่มีแต่ความวุ่นวายโกลาหล พบเจอแต่ผู้คนที่มีการแก่งแย่ง แข่งขันกันตลอดเวลา อเมทรินจะมีคุณสมบัติ ในการจัดการกับความขัดแย้ง ปรับสมดุลของจิตใจผู้คนรอบข้างให้เกิดความสามัคคี และยิ่งไปกว่านั้นคือ ส่งเสริมให้ผู้เป็นเจ้าของเจริญรุ่งเรือง มากมาย ด้วยทรัพย์สิน อีกด้วย
วิธีใช้  นำมาวางไว้บนโต๊ะทำงาน หรือในบ้านที่ผู้คนมีการขัดแย้งกัน พกติดตัวไว้ ขณะเผชิญหน้ากับคนที่ไม่เข้าใจ วางไว้ข้างหมอน ขณะพักฟื้น จากการเจ็บป่วยอยู่ อเมทรินจะมีพลังในการประสานและโน้วน้ามและรักษา อย่างน่าอัศจรรย์
จัดอยู่ในอัญมณีตระกูลควอตซ์ เป็นหินที่มีสีม่วงปนเหลือง
ช่วยปรับสมดุลของจิตใจ
การโน้มนาว ปรับตัวเข้าหากัน ขจัดความขัดแย้ง
เสริมความเจริญ มั่งคั่ง
เหมาะกับคนที่พักฟื้นจากการเจ็บป่วยหรืออุบัติเหตุ จะทำงานร่วมกับจิตใจ ในการกระตุ้นให้ร่างกายแข็งแรง
อาร์ยูอาร์-5 แอสร็อค

|  RUR-5 ASROC  |
| --- | --- |
ASROC บนเรือ ยูเอสเอส ''โคลัมบัส'' (1962)
ชนิด: ต่อต้านเรือดำน้ำ
แหล่งกำเนิด:  สหรัฐ
บทบาท
ประจำการ: 1961
ผู้ใช้งาน: สหรัฐอเมริกา และอื่นๆ
ประวัติการผลิต
บริษัทผู้ผลิต: ฮันนีย์เวลล์
มูลค่า: ประมาณ $350,000 (ไม่รวมหัวรบ)
ข้อมูลจำเพาะ
มวล: 1073 lb (488 กก.)
ความยาว: 14.75 ฟุต(4.5 ม.)
เส้นผ่าศูนย์กลาง: 16.6 in (422 มม.)
หัวรบ: มาร์ก 46 ตอปิโด, 96.8 ปอนด์ (44 กก.) ของ PBXN-103 ระเบิดแรงสูง
กลไกการจุดชนวน: Payload Specific

เครื่องยนต์: มอร์เตอจรวดเชื้อเพลิงแข็ง
ความยาวระหว่างปลายปีก: 26 7/8 in (683 มม.)
พิสัยปฏิบัติการ: 12 ไมล์ (22 กม.)
ความเร็ว: ต่ำกว่าเสียง
ระบบนำวิถี: Inertial guidance
ฐานยิง: เรือผิวน้ำ
อาร์ยูอาร์-5 แอสร็อค มาจากคำว่า ASROC (Anti-Submarine ROCket) เป็นระบบขีปนาวุธโจมตีเรือดำน้ำทุกสภาพอากาศ ทุกสภาพทะเล พัฒนาโดยกองทัพเรือสหรัฐอเมริกาในช่วงทศวรรษที่ 1950 และเริ่มใช้งานในทศวรรษที่ 1960 โดยติดตั้งกับเรือรบผิวน้ำของสหรัฐอเมริกากว่า 200 ลำ นอกจากนี้ยังมีชาติผู้ใช้งานอื่น เช่น แคนาดา สเปน เยอรมนี อิตาลี ญี่ปุ่น สาธารณรัฐจีน เกาหลีใต้ ปากีสถาน กรีซ ตุรกี เม็กซิโก และไทย
สำหรับราชนาวีไทยแอสร็อคถูกติดตั้งบนเรือฟริเกตชั้นน็อกซ์ ซึ่งมีอยู่สองลำคือ เรือหลวงพุทธยอดฟ้าจุฬาโลก (461)  และเรือหลวงพุทธเลิศหล้านภาลัย (462)
ดูเพิ่ม

อาร์ยูเอ็ม-39 วีแอล-แอสร็อค
แหล่งข้อมูลอื่น

http://www.fas.org/man/dod-101/sys/missile/vla.htm เก็บถาวร 2009-07-04 ที่ เวย์แบ็กแมชชีน
http://www.gyrodynehelicopters.com/asroc.htm
http://designation-systems.net/dusrm/r-5.html
อนุสาวรีย์สมเด็จพระนางเจ้าสุนันทากุมารีรัตน์ และ อนุสาวรีย์ราชานุสรณ์

อนุสาวรีย์ภายในพระราชวังบางปะอิน มี 2 แห่ง ได้แก่ อนุสาวรีย์สมเด็จพระนางเจ้าสุนันทากุมารีรัตน์ ซึ่งสร้างขึ้นเพื่อระลึกถึงสมเด็จพระนางเจ้าสุนันทากุมารีรัตน์ และ อนุสาวรีย์ราชานุสรณ์ซึ่งสร้างขึ้นเพื่อระลึกถึงพระอรรคชายาเธอ พระองค์เจ้าเสาวภาคย์นารีรัตน์ สมเด็จพระเจ้าบรมวงศ์เธอ เจ้าฟ้าศิริราชกกุธภัณฑ์ สมเด็จพระเจ้าบรมวงศ์เธอ เจ้าฟ้าพาหุรัดมณีมัย และสมเด็จพระเจ้าบรมวงศ์เธอ เจ้าฟ้าตรีเพ็ชรุตม์ธำรง
อนุสาวรีย์สมเด็จพระนางเจ้าสุนันทากุมารีรัตน์

อนุสาวรีย์สมเด็จพระนางเจ้าสุนันทากุมารีรัตน์  เป็นอนุสาวรีย์ที่พระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าฯ ให้สร้างขึ้นเพื่อระลึกถึงสมเด็จพระนางเจ้าสุนันทากุมารีรัตน์ ตั้งอยู่ด้านตะวันออกของพระราชวังบางปะอิน ถัดจากหอวิฑูรทัศนา โดยมีลักษณะเป็นฐานรูปทรงสี่เหลี่ยมและยอดหกเหลี่ยมทรงสูง สร้างด้วยหินอ่อนจากประเทศอิตาลี ด้านทั้ง 4 ประกอบด้วย
ด้านทิศตะวันตก แกะสลักคำไว้อาลัยของพระบาทสมเด็จพระจุลจอมเกล้าเจ้าอยู่หัวเป็นภาษาไทยว่า
ที่รฦกถึงความรัก
แห่ง
สมเดจพระนางเจ้าสุนันทากุมารีรตน์
พระบรมราชเทวี อรรคมเหษี
อันเสดจทิวงคตแล้ว
ซึ่งเธอเคยมาอยู่ในสวนนี้ โดยความศุขสบาย
แลเปนที่เบิกบานใจพร้อมด้วยผู้ซึ่งเปนที่รัก แลที่
สนิทอย่างยิ่งของเธอ
อนุสาวรี นี้สร้างขึ้น
โดย
จุฬาลงกรณ์ บรมราช
ผู้เปนสวามี อันได้รับความเศร้าโศกเพราะความทุกข์
อันแรงกล้าในวลานั้น แทบจะถึงแก่ชีวิตร
ถึงกระนั้นยังมิได้หักหาย
จุลศักราช ๑๒๔๓
ด้านทิศตะวันออก แกะสลักคำไว้อาลัยของพระบาทสมเด็จพระจุลจอมเกล้าเจ้าอยู่หัวเป็นภาษาอังกฤษ
ด้านทิศใต้ ประดิษฐานพระนามาภิไธยย่อของสมเด็จพระนางเจ้าสุนันทากุมารีรัตน์ (ส ภายใต้พระมงกุฎกษัตรี)
ด้านทิศเหนือ ประดิษฐานรูปช่อดอกไม้ล้อมรอบเครื่องราชอิสริยาภรณ์อันเป็นโบราณมงคลนพรัตนราชวราภรณ์ของสมเด็จพระนางเจ้าสุนันทากุมารีรัตน์
อนุสาวรีย์สมเด็จพระนางเจ้าสุนันทากุมารีรัตน์ > ประวัติ

เมื่อสมเด็จพระนางเจ้าสุนันทากุมารีรัตน์เสด็จทิวงคต ในระหว่างทางเสด็จแปรพระราชฐานไปประทับแรม ณ พระราชวังบางปะอิน ในวันที่ 31 พฤษภาคม พ.ศ. 2423 พระบาทสมเด็จพระจุลจอมเกล้าเจ้าอยู่หัวได้ทรงพระกรุณาโปรดเกล้าฯ ให้สร้างอนุสรณ์แห่งความรักแห่งนี้ขึ้น พร้อมทั้งได้เสด็จพระราชดำเนินเปิดอนุสาวรีย์เมื่อวันที่ 31 พฤษภาคม พ.ศ. 2426 ซึ่งตรงกับวันที่สมเด็จพระนางเจ้าสุนันทากุมารีรัตน์เสด็จทิวงคตครบรอบ 3 ปี